(જે લોકો ભક્તિનો આવો મહિમા જાણવા છતાં તે છોડી દેતા હોય છે અને કેવળ જ્ઞાનને માટે જ સાધના કરે છે તે મૂર્ખાઓ ઘેર આવીને ઉભેલી કામધેનુને છોડીને દૂધના માટે આંકડાના છોડને શોધતા આમતેમ અથડાય છે. હે પક્ષીરાજ! સાંભળો, જે લોકો શ્રી હરિની ભક્તિને છોડી દઇને બીજા ઉપાયો દ્રારા સુખ મેળવવા ઝંખે છે તે લોકો મૂર્ખ તથા જડ છે અને તેમનું કર્મ વ્‍યર્થ છે, તેઓ અભાગિયા છે કારણ કે વગર જહાજે મહાસાગરને પાર કરવાની પેરવી તેઓ કરતા હોય છે)